

Ιωάννης Ελ. Διονυσιώτης

**Επίκουρος Καθηγητής Φυσικής Ιατρικής και Αποκατάστασης Παν/μιου Πατρών** 2613603104 ; dionyssiotis@upatras.gr

**επιστημονικό έργο**

**τομείς ενδιαφέροντος**

αποκατάσταση, κακώσειςνωτιαίου μυελού, γήρανση στην αναπηρία, οστεοσαρκοπενία, κατάγματα, πτώσεις, βουτυλλινική τοξίνη, γηριατρικά σύνδρομα, κινητικές διαταραχές, τηλεαποκατάσταση, αγγειακά εγκεφαλικά επεισόδια, κρανιοεγκεφαλικές κακώσεις, σκλήρυνση κατά πλάκας, δυσθρεψία, πρώιμη αποκατάσταση

**σύντομο βιογραφικό σημείωμα**

Γεννήθηκε στην Αθήνα. Σπούδασε στην Ιατρική Σχολή του Εθνικού και Καποδιστριακού Πανεπιστημίου Αθηνών (ΕΚΠΑ)-(Πανελλήνιες εξετάσεις το 1990 και αποφοίτηση το 1996). Ολοκλήρωσε Διδακτορική Διατριβή, με άριστα το 2008, στις μεταβολές οστικής πυκνότητας και διαταραχές σύστασης του σώματος σε κακώσεις νωτιαίου μυελού (ΚΝΜ) (ΕΚΠΑ-Εργαστήριο Έρευνας Παθήσεων Μυοσκελετικού Συστήματος-ΕΕΠΜΣ) και Μεταπτυχιακό Δίπλωμα στη Γήρανση και τα Χρόνια Νοσήματα (διασυνδετικό μεταπτυχιακό Ιατρικής Σχολής Πανεπιστημίου Θεσσαλίας και ΕΑΠ) με άριστα το 2018.

Είναι επίσης κάτοχος ανώτερης πιστοποίησης Ευρωπαϊκού Συμβουλίου στη Φυσική Ιατρική και Αποκατάσταση (πιστοποιημένος 1/2006, επαναπιστοποίηση 1/2016).

Εργάστηκε σε διάφορες δομές Αποκατάστασης ως κλινικός, ερευνητής, εκπαιδευτής, καθηγητής και σύμβουλος. Στην Ελλάδα ως: επ. συν. στο ΕΕΠΜΣ-ΕΚΠΑ, επικ. επιμελητής Φυσικής Ιατρικής και Αποκατάστασης (ΦΙΑπ) στο νοσοκομείο ΚΑΤ, επικ. επιμελητής (υπεύθυνος) στο Τμήμα Αποκατάστασης του Γενικού Νοσοκομείο Ρόδου, επιστ. Δ/ντής στο Κέντρο Αποθεραπείας Φυσικής και Κοινωνικής Αποκατάστασης (ΚΕΦΙΑπ πρώην ΚΑΦΚΑ) Αμύνταιου Φλώρινας, ως Φυσίατρος στο ΙΠΧΠ του Ασύλου Ανιάτων Αθηνών, ως Δ/ντης του τμήματος ΦΙΑπ στο ΔΙΑΒΑΛΚΑΝΙΚΟ στη Θεσσαλονίκη, ως Επιμελητής Β’ ΦΙΑπ στην Κλινική Αποκατάστασης του Πανεπιστημιακού Νοσοκομείου Ιωαννίνων και ως Επιμελητής Α’ ΦΙΑπ στην Α’ Κλινική του Εθνικού Κέντρου Αποκατάστασης (ΕΚΑ) στην Αθήνα. Στη Γερμανία ως Facharzt της Klinik für neuro-chirourg./logische Frührehabilitation, WESTPFALZ-KLINIKUM, Kusel- Kaiserslautern, και ως υπεύθυνος Φυσίατρος στα πολυιατρεία SINIOSSOGLOU PRAXIS, München.
Είναι μέλος Διοικητικού Συμβουλίου της Prevention Committee of International Society of Spinal Cord (ISCOS), του Ελληνικού Ιδρύματος Οστεοπόρωσης (ΕΛΙΟΣ), του Τμήματος Κακώσεων Νωτιαίου Μυελού της Ελληνικής Εταιρείας ΦΙΑπ (ΕΕΦΙΑπ), του δικτύου Sustain our Abilities (SOA) και πρόεδρος του Γηριατρικού Τμήματος της ΕΕΦΙΑπ.
Συν-εκδότης στο έγκυρο επιστημονικό περιοδικό  (pubmed) Journal of Frailty, Sarcopenia and Falls (www.jfsf.eu). Έχει 100 ξενόγλωσσες δημοσιεύσεις, περισσότερες από 880 αναφορές. (<http://www.publicationslist.org/y.dionyssiotis>)
Ο Δρ. Διονυσιώτης έχει μια εκτενή λίστα επαγγελματικών παρουσιάσεων και δημοσιεύσεων στους τομείς της αποκατάστασης, του τραυματισμού του νωτιαίου μυελού, της σαρκοπενίας, της γηριατρικής, της οστεοπόρωσης, της σκλήρυνσης κατά πλάκας. Είναι κριτής εργασιών σε πολλά διεθνή περιοδικά.
Επιπλέον, έχει διδακτική εμπειρία από το 2003 σε διάφορα κολλέγια και πανεπιστήμια. Κέρδισε το βραβείο του Ευρωπαϊκού Συμβουλίου Αποκατάστασης στο 16ο Ευρωπαϊκό Συνέδριο Ιατρικής Φυσικής και Αποκατάστασης στη Brugge, Βέλγιο (Ιούνιος 2008), το βραβείο Heim Ring Silver κατά τη διάρκεια του 8ου Μεσογειακού Συνεδρίου Αποκατάστασης στη Λεμεσό, Κύπρου (Οκτώβριος 2010),  και το βραβείο «Πέτρος Αποσκίτης» κατά τη διάρκεια του 14ου Πανελλήνιου Συνέδριο Αποκατάστασης, Αθήνα (Φεβρουάριος 2016). Τον Απρίλιο του 2021 η International Society of Spinal Cord (ISCOS) έκανε αφιέρωμα για την πορεία του στον χώρο των κακώσεων του νωτιαίου μυελού (ISCOS Spotlight)